Gastvrouw Elizabeth getrouwd - Reisverslag uit Akuma, Ghana van Susanne Kwakernaak - WaarBenJij.nu
Reisverslag Gastvrouw Elizabeth getrouwd
2 mei 2015 | Door: Ab van Galen
Aantal keer bekeken 134 Aantal reacties 0 Akuma, Ghana Tussen aanvaar en verander - Voelgoed
Tuis Jy net Beter Artikels Tussen aanvaar en verander
Jy vergelyk jouself gedurig met ander meisies in plaas van om net te fokus op wie jy is. En jy vergeet dat elke kliënt iets spesifieks soek en dat dit nie persoonlik is nie. Later het dit oorgespoel na my sangloopbaan, waar jy weer jou talent en vermoëns met ander s’n vergelyk. So dit het my ‘n goeie 13 jaar gevat om te besef dat daar altyd iemand beter gaan wees.
Die keerpunt het in 2010 gekom, toe ek besef het dat daar geen ander opsie as aanvaarding was nie. Ek het na ‘n preek van Joel Osteen op TV geluister. Hy het gesê dat die Here vir elkeen sy eie unieke pad het; dat dit nie saak maak wat in ons pad staan nie, die Here kan doen wat jý nie kan nie. Jy is perfek en haarfyn beplan nes jy is. Dit het my laat besluit om te fokus op wat ek wel het, eerder as om energie te verkwis op wat ander gekry het. Alhoewel dit ‘n groot las van my skouers af was, verdwyn so iets ook nie oornag nie. Dit is nog steeds ‘n wilsbesluit, want jy word nog elke dag daarmee gekonfronteer.
Ek dink tog wel dat hoe meer ‘n mens aan ‘n slegte ervaring bly dink, hoe pynliker word dit. ‘n Mens bly maar mens, maar ek het al gesien dat wanneer ek aanhoudend oor iets tob, dit baie aspekte van my lewe beïnvloed. Dit steel jou vreugde en verander niks. Om so iets te aanvaar en op die regte goed te fokus en jou denkwyse ‘n skuif te gee kan baie dinge ten goede verander.
Dit het erger geword nadat my eerste album uitgereik is en ek vir twee jaar sonder enige vertonings of inkomste moes klaarkom. Ek was ‘n meisie van Kuruman, alleen in die groot stad, met net my klere, my kar en ‘n droom. Die Here het hierdie belofte, hierdie droom, in my hart gesit en ek het net geglo en geweet Hy gaan ‘n deur oopmaak. Ten spyte van almal en alles om my het ek vasgehou aan daardie belofte. Vandag is ek bly ek het daarop bly fokus eerder as om net na ander se opinies te luister.
‘n Mens se instink is gewoonlik om terug te veg en ek is nie iemand wat daarvan hou om net terug te sit nie. Dis nog ‘n daaglikse stryd. Maar selfs wanneer ek ongeduldig is vir ‘n antwoord, weet ek waarheen ek al hierdie probleme, onsekerheid en vrae kan vat. En dit maak my rustig.
Vorige artikelWen een van 3 geskenkpakke van Kroko
Volgende artikel[VIDEO] Elizma Theron: Nostalgie maak kreatiwiteit wakker